Z:gnu-www-ja-manifesto--998827-I have found very many program/sr

Нашао сам веома много програмера вољних да приложе повремени рад ГНУ-у. За већину пројеката такав повремени раздељени рад би био веома тежак за управљање; независно написани делови не би могли да међусобно функционишу. Али код конкретног посла замене Уникса, овај проблем не постоји. Потпун систем Уникса садржи стотине помоћних програма, од којих је сваки описан одвојено. Већина прописа о спрези је зацртана сагласношћу са Униксом. Ако сваки донатор напише сагласну замену за један Униксов помоћни програм и учини да она на прави начин замењује оригинал на систему Уникса, онда ће ови помоћни програми функционисати на прави начин када се саставе. Чак и ако Марфи створи неколико неочекиваних проблема, спајање ових делова ће бити изводљив задатак. (Језгро ће захтевати ближу сарадњу и њега ће развијати мања, компактнија група.)